Giovanni Agnelli (1921–2003)

Giovanni «Gianni» Agnelli (12. mars 1921 i Torino, død 24. januar 2003 samme sted) var Italias rikeste mann og politiker.

Fiat ble startet i 1899 av farfaren Giovanni Agnelli (sen), mens faren Edoardo (1879–1935) også var tungt inne før sin tidlige død i en flyulykke. Gianni Agnelli studerte litt jus i hjembyen men praktiserte ikke. Etter å ha kjempet under den andre verdenskrig ble Gianni familieoverhode etter farfarens død i 1945, mens den gamle Vittorio Valletta (1883–1967) fortsatte som sjef for Fiat frem til 1966. Gianni var styreformann for Juventus 1947–55 og giftet seg i 1953 med den aristokratiske interiørarkitekt Donna Marella Caracciolo di Castagneto (født 1927). 
Etter å ha tatt over ledelsen for Fiat i 1966 kontrollerte han til tider over fire prosent av Italia's bruttonasjonalprodukt.  I 1991 ble han livstidssenator, og i 1996 ga han seg som sjef og ble etterfulgt av andre i familien da sønnen Edoardo (1954–2000) ikke var interessert. Dattersønnen John Elkann ble med i 1997 og overtok i 2010 som styreleder.

Referanser 

Italienske forretningsfolk
Personer tilknyttet Fiat
Italienske livstidssenatorer
Personer fra Torino
Fødsler i 1921
Dødsfall i 2003